Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 514

(172) A kizárólagos forgalmazásnak a kizárólagos beszerzéssel történõ összekapcsolása növeli a versenyt érintõ lehetséges veszélyeket a csökkentett márkán belüli versenyre, valamint a piacfelosztásra vonatkozóan, s ez különösen az árdiszkriminációt erõsítheti. Már maga a kizárólagos forgalmazás is korlátozza a vevõk szabadságát, mivel limitálja a forgalmazók számát, és általában korlátozza a forgalmazót abban, hogy szabadon végezzen aktív értékesítéseket. A kizárólagos beszerzés — amely elõírja a kizárólagos forgalmazók számára, hogy az adott márkából készleteiket közvetlenül a gyártótól szerezzék be — ezenfelül megszünteti a kizárólagos forgalmazók szabad választási jogát azáltal, hogy megtiltja számukra a rendszer más forgalmazóitól történõ vásárlást. Ez növeli annak a lehetõségét, hogy a szállító korlátozza a márkán belüli versenyt, az eladásra pedig eltérõ feltételeket alkalmaz. Mindezek alapján a kizárólagos forgalmazás és a kizárólagos beszerzés összekapcsolásának mentesítése nem várható olyan szállítók esetén, akiknek a piaci részesedése meghaladja a 30%-ot, kivéve, ha nagyon világos és lényeges hatékonyságnövelés mutatható ki, amely minden végsõ fogyasztó számára árcsökkenést eredményez. Ilyen hatékonysági elemek hiányában akkor is elképzelhetõ a csoportmentesítés visszavonása, ha a szállító piaci részesedése nem éri el a 30%-ot.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes